Hun innledet heretter et forhold til prins Frederik av Hessen – dronning Marie Sophie av Danmark og Norges bror – men dronningen ville ikke tillate et ekteskap. Baronessen reiste med prins Frederik til Norge i 1809, med seg hadde hun sin datter Louise og prinsen medbrakte sønnen Christian (Løvenfeldt) (1803–1866). I Christiania ble baronessen hovedstadens førstedame, og deltok både i selskapslivet og medvirket med datteren i dansepartier ved teateret.